Ħaddiema tas-salvataġġ, trasferew b’suċċess it-52 passiġġier li kienu maqbuda abbord bastiment Akademik Shokalskiy fl-Antartika. Il-ħaddiema tas-salvataġġ Awstraljani qalu li x-xjentisti u t-turisti kollha issa jinsabu abbord il-bastiment Aurora Australis. Huma kienu salvati fi gruppi minn ħelikopter ta’ bastiment Ċiniż li jkisser is-silġ. Il-bastiment Shokalskiy kienu ilu mwaħħal fis-silġ minn lejliet il-Milied. Il-bastiment inqabad meta rjieħ kiesħa ħafna minn tempesta qalila mexxew is-silġ li kien jifflowtja fil-baħar maġenb il-vapur u dan għaqad f’silġ mastiċċ. It-22 membru tal-ekwipaġġ huma mistennija jibqgħu abbord, jistennew sakemm il-bastiment ma jibqax aktar imwaħħal fis-silġ.